Кюстендил. Преработваща промишленост, търговията и ремонтът на автомобили са секторите са най-много създадени работни места в областта. Това каза пред Радио „Фокус” – Кюстендил Даниела Димитрова, началник на отдел „Статистически изследвания” към Териториално бюро Югозапад. Наетите лица по трудово и служебно правоотношение в област Кюстендил достигат 27.7 хиляди души. В структурата на наетите лица по икономически дейности най-голям е относителният дял на наетите по трудово и служебно правоотношение в дейностите „Преработваща промишленост” и „Търговия, ремонт на автомобили и мотоциклети” – съответно 31.8 и 15.1%. Наетите лица по трудово и служебно правоотношение в област Кюстендил са с 5.7% по-малко в сравнение със същия период на миналата година. В процентно изражение намалението е най-значително в икономическите дейности „Добивна промишленост ” и „Търговия; ремонт на автомобили и мотоциклети”. Най-голямо процентно увеличение на наетите лица спрямо същия период на предходната година има в дейностите „Селско, горско и рибно стопанство”, „Култура, спорт и развлечения” и „Транспорт, складиране и пощи”.
Кюстендил. Областта е на 26-о място по размер на брутна месечна работна заплата. Това каза пред Радио „Фокус” – Кюстендил Даниела Димитрова, началник на отдел „Статистически изследвания” към Териториално бюро – Югозапад. Най-високо средномесечно трудово възнаграждение получават наетите лица по трудово и служебно правоотношение в областите София столица – 1 582 лева, София -1 144 лева, Стара Загора – 1 132 лева. По този показател след Област Кюстендил се нареждат областите Благоевград и Видин. По данни на статистическото бюро средната брутна месечна работна заплата в област Кюстендил за обществения сектор е 968 лева, а за частния – 747 лева. В сравнение със същия период на миналата година средната месечна работна заплата за областта нараства с 5.9%, като най-голямо e увеличението в икономическите дейности „Селско, горско и рибно стопанство” и „Създаване и разпространение на информация и творчески продукти; далекосъобщения”. Спрямо същия период на предходната година средната месечна работна заплата в обществения сектор нараства с 6.1%, а в частния сектор – с 5.4%.